
Z A P I S N I K
3. sjednice Vijeća Mjesnog odbora MO „Pavao Šubić“
Održane u utorak 17. kolovoza 2021. u u prostorijama MO „Pavao Šubić“, Šubićeva 40/ll, s početkom u 18:00 sati
NAZOČNI ČLANOVI VIJEĆA:

Nikolina Hrust, Neven Penzar, Vlado Resnik, Roman Roland, Vladimir Resnik
Predsjedava Nikolina Hrust predsjednica Vijeća.

Zapisnik vodi: Vlado Resnik, član Vijeća.

Predsjednica konstatira da je na 3. sjednici VMO nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 2. sjednice Vijeća, održane utorak, 13. srpnja 2021. u 18.00 sati u prostorijama MO „Pavao Šubić“, Šubićeva 40/II


Članovi Vijeća primili su pisani materijal djelomično uz poziv a dio na sjednici.

Na prijedlog predsjednice Vijeće jednoglasno potvrđuje prijedlog Dnevnog reda:
DNEVNI RED
1. Prijedlog odluke o izmjeni Odluke o naknadi predsjednicima, potpr, pedsjednicima i članovima vijeća gradskih četvrti i vijeća mjesnih odbora, davanje mišljenja

2. Odlaganje smeća i odvajanje otpada u Mjesnom odboru – kante i kontejneri, zeleni otoci

3. Organizacija dežurstva za upite građana

4. Imenovanje članova/ica školskih i domskih odbora Donji grad (naknadno dodano)

5. Pitanja i prijedlozi
Ad 1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja

Članovi Vijeća su kroz raspravu jednoglasno prihvatili Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora smatrajući da je u vrijeme teškog financijskog stanja u kojem se Grad nalazi, takav potez opravdan i može biti učinkovit s obzirom na uštede koje bi Grad njegovom provedbom mogao ostvariti.
Vlado Resnik, član Vijeća komentirao je da ipak postoji razlika u odgovornosti između članova vijeća gradskih četvrti i onih mjesnih odbora, jer članovi vijeća gradskih četvrti obavljaju posao koji zahtjeva profesionalan i ozbiljan pristup u rješavanju problema u gradu, dok vijeća mjesnih odbora nemaju velikog utjecaja na rješavanje problema.
U raspravi sudjeluju: Nikolina Hrust, Vlado Resnik, Neven Penzar, Roman Roland

Vijeće jednoglasno donosi
ZAKLJUČAK


o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

      I.     Vijeće MO „Pavao Šubić“  daje pozitivno mišljenje na Odluku o izmjeni Odluke o  

              naknadi predsjednicima, potpredsjednicima i članovima vijeća gradskih četvrti i 
              vijeća mjesnih odbora te daje pozitivno mišljenje.
      II.   Ovaj će zaključak biti dostavljen Vijeću Gradske četvrti Donji grad
Ad 2. Odlaganje smeća i odvajanje otpada u Mjesnom odboru – kante i kontejneri, zeleni otoci


Predsjednica usmeno informira nazočne o predmetu rasprave i odlučivanja spomenutom na prethodnoj sjednici kao jednom od gorućih problema na području MO „Pavao Šubić“. Svi članovi Vijeća suglasni su da je zbog gomilanja smeća, a iz prakse uočenog viška kanti za odvajanje papirnog otpada, potrebno ukloniti kante za papir ispred stambenih zgrada, posebice sa sjeverne strane Zvonimirove ulice i južne strane Šubićeve ulice gdje navedene kante zakrčuju pločnik, a u njima se češće nalazi miješani komunalni otpad nego papir za recikliranje. Vlado Resnik ukazuje na dobar primjer kontrole odvoza smeća s „prepaid“ karticama na otoku Lošinju. (opiši detaljnije) Vijeće smatra da je odvoz smeća logistički problem, te predlaže da se u MO „Pavao Šubić“ poveća broj kontejnera za plastiku i papir na 2 na postojećim zelenim otocima uz eventualne minimalne preinake u orijentaciji (parkiralište kod Derenčinove i Martićeve, trg kneza Zdeslava, Heinzelova između Kvaternikova trga i Martićeve, Heinzelova između Martićeve i Zvonimirove), te formiraju još tri zelena otoka na području MO – u Makančevoj ulici na uglu sa Zvonimirovom gdje već postoji jedan kontejner za staklo, u Vlaškoj ulici ispred Zagrebačke banke na kbr. 106 (gdje su kontejneri za papir i plastiku ugurani u ulazni dio sa zapadne strane zgrade) ili ispred zgrada Vlaške 118 do 120 i posebice na uglu Martićeve i Šubićeve, kod tržnice. Nove lokacije kontejnera za odvajanje otpada zauzele bi po 2 parkirna mjesta, a vozači bi se upućivali na obližnje javne garaže u Martićevoj i na Kvaternikovu trgu. Za sve zelene otoke predlaže se da se na njima nalaze po 2 kontejnera za plastiku, 2 kontejnera za papir i 1 kontejner za staklo s obzirom na uočene količine odvojenog otpada. Predlaže se da se iz parka u ulici Bartula Kašića izbace kontejneri za reciklažni otpad, a kontejneri (2 za papir, 2 za plastiku, 1 za staklo) postave na dva parkirna mjesta najbliža ulazu u tržnicu.
Stanari okolnih zgrada i ostali građani plakatima i letcima bi se obavijestili o lokacijama zelenih otoka, a za parkiranje upućivali na javne garaže u Martićevoj ulici i na Kvaternikovu trgu koje bi time imale veći promet i prihod, a parkirališna mjesta bi se mogla iskoristiti za postavljanje kontejnera.

U raspravi sudjeluju: Nikolina Hrust, Vlado Resnik, Neven Penzar, Roman Roland
Vijeće Mjesnog odbora „Pavao Šubić“ mišljenja je da se na području MO „Pavao Šubić“ trebaju ukinuti plastične kante za odvajanje papira ispred stambenih zgrada, a da se na svim zelenim otocima postave po 2 kontejnera za plastiku i papir (parkiralište na uglu Derenčinove i Martićeve, trg kneza Zdeslava, Heinzelova između Kvaternikova trga i Martićeve, Heinzelova između Martićeve i Zvonimirove), te oforme još tri zelena otoka na prostoru dva parkirališna mjesta – na uglu Makančeve i Zvonimirove ulice, na južnoj strani Vlaške ulice od kbr. 106 do Kvaternikova trga i na uglu Martićeve i Šubićeve, kod ulaza na tržnicu.
Ujedno se traži češći odvoz smeća i reciklažnog otpada uz pojačani nadzor komunalnih redara, te prometnih redara, posebice petkom i subotom kada je promet na tržnici najveći,

Ad 3. Organizacija dežurstva za upite građana

Članovi Vijeća zaključili su da je, zbog građanima još uvijek nepoznate funkcije Vijeća mjesnog odbora, nakon uređenja oglasne ploče i redovnog postavljanja obavijesti, dovoljno u početno vrijeme organizirati jedan termin mjesečno za upite i komunikaciju u uredu MO (npr. utorkom od 17:30 do 18:30), a prema interesu građana za komunikacijom, taj bi se termin mogao i produžiti ili povećati broj dana dežurstava.
U raspravi sudjeluju: Nikolina Hrust, Vlado Resnik, Neven Penzar, Roman Roland
Ad 4. Imenovanje članova/ica školskih i domskih odbora Donji grad (naknadno dodano)

Prema informacijama dobivenim od Vijeća gradske četvrti Donji grad, predsjednica VMO izvijestila je članove o uvjetima za kandidiranje članova/ica školskih i domskih odbora Donji grad, no zaključeno je da zbog nepostojanja školskih ustanova i domova, članovi VMO nemaju uvjete za takve kandidature osim kao građani grada Zagreba.
Ad. 5. Pitanja i prijedlozi


Neven Penzar, podpredsjednik VMO, upoznao je članove s velikim problemima koje stanari u ulicama s tramvajskim prometom imaju nakon potresa jer im se, zbog prebrze vožnje tramvaja tresu zgrade i oštećuju stanovi, a izazivaju i psihičke traume. Penzar je upoznao članove VMO s aktivnosti gđe Mirjane Dubičanac, predstavnice suvlasnika stanara u zgradi u ulici kralja Zvonimira 77, koja je vodila prepisku sa Zagrebačkim električnim tramvajem vezano uz usporavanje tramvajskog prometa, a čije su navode iz ZET-a odbili kao neosnovane, te iznio vlastita iskustva s obzirom da stanuje u zgradi u Zvonimirovoj 75. Nikolina Hrust, predsjednica VMO, spomenula je ranije pokrenutu inicijativu građama Aktivni susjedi kojom se zahtjeva rekonstrukcija tramvajskih pruga, posebice u Donjem gradu, ali i u Maksimiru i na Trešnjevci i Črnomercu. Gospodin Dejan Glišić, voditelj ove inicijative, u svojem je mailu poslanom na e-adresu MO kao jedno od najzapaženijih problema naglasio promet na raskrižju Zvonimirove i Šubićeve ulice, a čiji su stanari u obližnjim zgradama bili najaktivniji u potpisivanju peticije koja se zalagala za rekonstrukciju tramvajskih pruga na relaciji: ulica kneza Branimira - Trg kralja Petra Krešimira IV – Šubićeva – Zvonimirova. Zbog velikog interesa građana, inicijativa je proširena i na Vlašku i Draškovićevu ulicu.

U raspravi sudjeluju: Neven Penzar, Roman Roland, Vlado Resnik

Vijeće jednoglasno smatra da je potrebno je na razini Gradskih četvrti i uz suradnju svih mjesnih odbora kroz koje se odvija tramvajski promet, stupiti u kontakt sa Zagrebačkim električnim tramvajem i zatražiti da se vozačima ograniči brzina vožnje po centru grada i u dijelovima u kojima su zabilježena oštećenja na zgradama, a na koje bi dodatno mogle negativno djelovati vibracije tramvajskog prometa, te dosljedno kontrolirati pridržavaju li se vozači tih ograničenja. Predlaže se i da se na razini gradskih četvrti komunicira s Gradskim uredom za prostorno uređenje, izgradnju Grada, graditeljstvo, komunalne poslove i promet i zatražiti mišljenje, prijedlog rješenja, te potom i postupna realizacija obnove tramvajskih pruga prema tehničkim i prometnim zahtjevima.

Pitanja i prijedlozi članova Vijeća:

	
	
	
	
	
	
	
	
	
	
	
	
	
	


Dovršeno u 19 sati.
KLASA: 026-02/21-02/1270

URBROJ: 251-06-11-111-21-2

Zagreb, 17. kolovoza 2021.

Zapisnik sastavio-la:
Nikolina Hrust
Predsjednica
Vijeća Mjesnog odbora „Pavao Šubić“
Nikolina Hrust, v.r.
